Case ID: 1198531
Sentence 3: Bundan başqa, o, təkrarən, aldatma və etibardan sui-istifadə etmə yolu ilə özgə əmlakını ələ keçirmək məqsədilə 2019-cu ilin aprel ayında cinayətdən xəbərsiz olan tanışı Şahid14 vasitəsi ilə tanıdığı Şahid5 və Şahid12 ilə görüşüb sonuncunun Azərbaycan Respublikası Dövlət Gömrük Komitəsində işə düzəlməsində köməklik göstərilməsinə dair özünə müraciəti ilə əlaqədar sonunculara təkrarən özbaşına özünü vəzifəli şəxs, yəni Azərbaycan Respublikası Dövlət Təhlükəsizliyi Xidmətinin polkovnik rütbəli əməkdaşı kimi təqdim etməklə, həmin nazirlikdə, habelə Dövlət Gömrük Komitəsində yüksək vəzifələrdə işləyən şəxslərlə yaxın əlaqələrinin olmasını, həmin əlaqələrindən istifadə edərək Şahid12 qeyd edilən Komitədə gömrükçü-inspektor vəzifəsinə işə düzəldə biləcəyini yalandan vəd edib, həmin məsələnin müsbət həlli üçün yaxın münasibətdə olduğu həmin Komitənin səlahiyyətli vəzifəli şəxsinə xidməti vəzifəsinin (səlahiyyətinin) icrası ilə əlaqədar Şahid12 xeyrinə edəcəyi hərəkətə görə birbaşa yolla özü vasitəsilə maddi nemət olan 20.000 (iyirmi min) manat məbləğində pul vəsaitinin rüşvət qismində verilməsinin zəruri olmasını Şahid12 və Şahid5 özü barəsində formalaşdırdığı inam və etibardan sui-istifadə etməklə yalandan bildirib, sonuncuların razılıqlarını alıb onlarla sövdələşərək, həmin adla 2019-cu ilin aprel ayında Bakı şəhəri, Binəqədi rayonu, Əcəmi Naxçıvani küçəsi, 13C ünvanında Murad Sərhatlının iştirakı ilə Şahid5 və Şahid12 ilə görüşüb, inandırmaq məqsədi ilə sonuncuya məxsus diplomun, hərbi biletin, şəxsiyyət vəsiqəsinin sürətlərini, Narkoloji dispanserdə qeydiyyatda olmaması barədə, yaşayış yerindən və məhkumluq barədə arayışları, habelə Şahid5 məxsus 20.000 (iyirmi min) manat məbləğində pul vəsaitini alıb həmin pulu şəxsi ehtiyaclarına xərcləməklə, aldatma və etibardan sui-istifadə yolu iləsonuncuya məxsus 20.000 (iyirmi min) manat məbləğində pul vəsaitini ələ keçirib ona xeyli miqdarda ziyan vurmaqla təkrarən dələduzluq etmiş, özbaşına özünün vəzifəli şəxs kimi təqdim edilməsində ifadə olunan hərəkətləri ilə dövlətin, qurumlarının nüfuzunun qorunub saxlanılması ilə bağlı hüquqlarının və qanuni mənafelərinin əhəmiyyətli dərəcədə pozulmasına səbəb olmaqla təkrarən vəzifəli şəxsin səlahiyyətlərini mənimsəmiş, təkrarən, vəzifəli şəxsə xidməti vəzifəsinin icrası ilə əlaqədar Şahid12 xeyrinə edəcəyi hərəkətə görə birbaşa yolla özü vasitəsilə maddi nemət olun pul vəsaitinin rüşvət qismində verilməsinə sonuncunu və Şahid5 vahid niyyətlə təhrik etmişdir.